Diari Oficial de la Generalitat Valenciana


Sumari del DOGV 8982, del 23-12-2020 (2020/11826)

ACORD de 18 de desembre de 2020, del Consell, pel qual s'autoritza modificar els límits per a comprometre despesa pluriennal a càrrec de determinades línies de subvenció que donen cobertura a convenis entre la Generalitat, el Ministeri de Foment i determinats ajuntaments, en el marc del conveni subscrit amb el Ministeri de Foment per a la regeneració i renovació urbana i rural 2018-2021 (VL 14.003/20-038).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11535


Data del document
:   18-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de desembre de 2020, del Consell, pel qual s'autoritza modificar els límits per a comprometre despesa pluriennal a càrrec de determinades línies de subvenció que donen cobertura a convenis entre la Generalitat, el Ministeri de Foment i determinats ajuntaments, en el marc del conveni subscrit amb el Ministeri de Foment per a la regeneració i renovació urbana i rural 2018-2021 (VL 14.003/20-038). [2020/11276]  
  
L'octubre de 2018 es van signar els acords bilaterals entre el Ministeri de Transports, Mobilitat i Agenda Urbana (abans, Ministeri de Foment) i els ajuntaments d'Alcoi, Elx, Oliva, Sant Vicent del Raspeig, València i la Generalitat Valenciana, per a executar diverses operacions de regeneració urbana en aquestes poblacions, denominades «àrees de regeneració i renovació urbana i rural» (en endavant, ARRUR), a l'empara del Pla estatal d'habitatge 2018-2021, aprovat pel Reial Decret 106/2018. A conseqüència d'aquests acords bilaterals en 2019 es van subscriure els corresponents convenis específics amb els ajuntaments d'Alcoi, Elx, Oliva, Sant Vicent del Raspeig i València per a l'execució dels ARRUR del Pla 2018-2021. Durant 2019 es van comptabilitzar les despeses corresponents a les bestretes del 15 % de les anualitats previstes en aquests convenis.  
El pressupost del programa 431.10, Habitatge i regeneració urbana, inclou en el seu annex de transferències i subvencions de capital les línies de subvenció de concessió directa S8506, S8507, S8508, S8511 i S8512, que tenen per beneficiaris els ajuntaments esmentats i es destinen a finançar els convenis específics per a les actuacions de regeneració i renovació urbana subscrits amb ells. En aquest exercici, i una vegada finalitzada la vigència del conveni relatiu a 2019, i d'acord amb els límits per a comprometre despesa en exercicis futurs que es va autoritzar el passat 5 de juny, s'han subscrit nous convenis de col·laboració amb els ajuntaments amb vigència plurianual fins a l'any 2023.  
  
Ateses la informació remesa pels ajuntaments relativa a la impossibilitat d'executar les actuacions previstes inicialment per a aquest exercici i les seues sol·licituds de reajustar els respectius convenis en la part finançada per la Generalitat, la Vicepresidència Segona i Conselleria d'Habitatge i Arquitectura Bioclimàtica, d'acord amb el que es preveu en l'article 40.7 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, planteja la necessitat de dur a terme una nova distribució de la despesa per anualitats que requereix incrementar el límit actualment vigent en alguna d'elles.  
A aquest efecte, i en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de desembre de 2020,  
  
  
Acorda  
  
Autoritzar les següents modificacions en els límits que estableix l'article 40.3 de la Llei 1/2015, per a assumir compromisos de despesa, a càrrec de les línies, anualitats i imports que es detallen a continuació, de l'annex de transferències i subvencions de capital del programa 431.10, Habitatge i regeneració urbana:  
  
Línia Denominació Anualitat Límit actual Límit modificat  
S8506 ARRUR. Colònia Santa Isabel de Sant Vicent del Raspeig. Pla d'habitatge 8034-9030 6661 36.000,00 75.600,00  
S8507 ARRUR. Sant Antoni Elx. Pla d'habitatge 2018-2021. 7709 362.469,24 178.638,00  
S8508 ARRUR. Cabanyal-València. Pla d'habitatge 5703-0468 0225 255.383,77 841.788,00  
S8511 ARRUR Oliva. Pla d'habitatge 1733-3326 9090 53.900,00 99.000,00  
S8512 ARRUR Ecobarri «El Partidor» a Alcoi. Pla d'habitatge 1717-3378 8840 66.150,80 067.495,00  
  
  
  
València, 18 de desembre de 2020  
  
La consellera secretària,  
MÓNICA OLTRA JARQUE